גאורגי ציטאישווילי

גאורגי ציטאישווילי (בגאורגית: გიორგი წიტაიშვილი; נולד ב-18 בנובמבר 2000 בראשון לציון) הוא כדורגלן גאורגי המשחק בעמדת הקשר בקבוצת דינמו קייב ובנבחרת גאורגיה.

קריירה 
נולד בישראל, כאשר אביו, קלימנטי ציטאישווילי, שיחק בקבוצת הפועל ראשון לציון. גאורגי התגלה ככישרון כבר בגיל מאוד צעיר. כשהיה בן 11 רשם התקבל לאקדמיה לכדורגל של דינמו קייב ובגיל 16 חתם על חוזה שחקן בקבוצה. תחילה צורף לסגל של קבוצת הנוער (עד גיל 19) ובתחילת 2018 הצטרף לסגל הקבוצה הבוגרת של המועדון. ב-18 במאי 2018 שותף לראשונה במשחק רשמי - כשחקן מחליף במשחק מול שחטאר דונצק במסגרת הגביע האוקראיני.

בדצמבר 2020 החליטה הנהלת דינמו קייב להשאילו לקבוצת וורסקלה פולטבה. באוגוסט 2021 הושאל לקבוצת צ'רנומורץ אודסה.

ב-1 ביולי 2022 הושאל ללך פוזנן.

נבחרת
ציטאישווילי שיחק בכל שכבות הגיל של הנבחרות הלאומיות של אוקראינה. הוא היה בסגל נבחרת הנוער לאליפות העולם לנוער בשנת 2019, בה זכה עם קבוצתו במקום הראשון. ציטאישווילי נטל חלק בכל משחקי נבחרתו בטורניר והבקיע שער אחד - במשחק הגמר מול נבחרת דרום קוריאה.

במאי 2021, לאחר שהבין שלא יזומן לנבחרת הבוגרת של אוקראינה הסכים להצעה של הנהלת נבחרת גאורגיה. את הופעת הבכורה שלו במדי הנבחרת ערך ב-2 בספטמבר 2021, מול  נבחרת קוסובו.

תארים
 גביע העולם בכדורגל עד גיל 20: 2019
 הגביע האוקראיני: 2019/2020

קישורים חיצוניים

כדורגלנים אוקראינים
כדורגלנים גאורגים
קשרי כדורגל אוקראינים
קשרי כדורגל גאורגים
קייב: כדורגלנים
כדורגלני וורסקלה פולטבה
כדורגלני דינמו קייב
כדורגלני צ'רנומורץ אודסה
כדורגלני ויסלה קרקוב
כדורגלני לך פוזנן
כדורגלני נבחרת גאורגיה
גאורגים שנולדו ב-2000